[ca] Estimar el rendiment del gra de blat pot ser una gran ajuda per agricultors i institucions. Això és especialment rellevant a la Unió Europea, en el marc de la Política Agrària Comuna (PAC). A nivell regional permet identificar els lloc més adequats per al cultiu de blat i analitzar factors espacials que afecten al rendiment del cultiu. A nivell d'explotació ajuda a millorar el maneig agrícola i administrar de manera més oportuna els inputs del cultiu, també ajuda a planificar preus de les collites i gestió d'estocs. El satèl·lit Sentinel-2 (S2), amb un període de revisita de cinc dies, una alta resolució espacial i una resolució espectral de 13 bandes , possibilita un seguiment més exhaustiu de la fenologia i dels atributs fisiològics al llarg del cicle del cultiu a escala de camp. L'objectiu d'aquest treball és avaluar l'aptitud de diversos índexs de vegetació calculats a partir de dades obtingudes d'imatges Sentinel-2 per a l'estimació del rendiment de blat a nivell de parcel·la. Per això s'ha extret informació d'un conjunt d'imatges obtingudes durant el cicle de cultiu i s'ha determinat el rendiment a final de cultiu per a la campanya agrícola de 2020-2021 en 10 parcel·les de blat situades a Catalunya, a les comarques del Bages, Osona, la Selva i el Moianès. S'han estudiat les relacions entre diversos índex de vegetació relacionats amb la biomassa, el contingut de clorofil·la i el contingut d'aigua del cultiu i el rendiment. Els resultats mostren que els índexs de vegetació obtinguts a l'estadi fenològic de gra pastós (final del cicle de cultiu) són més aptes per a estimar el rendiment. L'índex de vegetació que proporciona millors estimacions del rendiment és el de contingut d'aigua, amb un coeficient de determinació de 0,78 a l'estadi fenològic de gra pastós.

[en] Estimating the wheat grain yield can be of great help for farmers and institutions. This is especially relevant in the European Union, within the framework of the Common Agricultural Policy (CAP). At regional level, it allows identification of the most suitable places for growing wheat and analysing special factors that affect the yield of the crop. At farm level, it helps to improve agricultural management by managing crop inputs in a more timely manner, also assisting to plan crop prices and stock management. The Sentinel-2 (S2) satellite, with a five-day revisit period, high spatial resolution and 13-band spectral resolution, enables more exhaustive monitoring of phenology and physiological attributes throughout the crop cycle at field scale. The objective of this work is to evaluate the suitability of several vegetation indices calculated from data obtained from Sentinel-2 images for the estimation of wheat yield at plot level. For this reason, information has been extracted from a set of images obtained during the crop cycle and the yield at the end of the crop for the 2020-2021 agricultural campaign. It has been determined in 10 wheat plots located in the following counties of Catalonia; Bages, Osona, Selva and Moianès. The relation between various vegetation indices related to biomass, chlorophyll content, and crop water content and yield have been studied. The results show that the vegetation indices obtained in the phenological stage of pasty grain (end of the crop cycle) are more suitable for estimating yield. The vegetation index that provides the best estimates of yield is that of water content, with a determination coefficient of 0,78 in the phenological stage of pasty grain.